hotchpotch/miracl-hf-unified huggingface dataset:
Putte Possu
Putte Possu (myös Putte Änkkänen, ) on piirroshahmo, joka on esiintynyt Looney Tunes ja Merrie Melodies -animaatioissa sekä sarjakuvissa.
Bob Clampett suunnitteli Puten hahmon, jonka ensiesiintyminen tapahtui lyhytanimaatiossa "I Haven't Got a Hat" 2. maaliskuuta 1935. Siinä Putte oli ylipainoinen lapsi ja hänen äänensä teki Joe Dougherty. Kesti muutaman vuoden ennen kuin Putte aikuistui ja sai piirretyissä Mel Blancin äänen. Hänellä oli myös cameo-rooli elokuvassa "Kuka viritti ansan, Roger Rabbit?" Piirretyissä Putte ottaa usein yhteen Repe Sorsan kanssa kuten Elmeri Väiskin. Putte änkyttää pahasti.
Suomalaisessa Nakke-sarjakuvalehdessä Putte esiintyi aluksi nimellä Putte Änkkänen. Hänen tyttöystävänsä nimi oli Petunia (myös alkukielellä) ja hän seikkaili usein Ossi (Cicero)-nimisen pikkupossun kanssa.
Aikakauslehti Apu julkaisi 1950-luvulla Väiski Vemmelsääri -sarjakuvaa, jossa Puten nimi oli Porkki.
Porky Pig esiintyi ensimmäisen kerran USA:ssa sarjakuvalehdessä "Looney Tunes" and "Merrie Melodies Comics". Hahmolla oli oma sarjakuvalehtensä vuosina 1942-1962 (Dell) ja 1965-1984 (Gold Key Comics).
Sarjakuvissa Puten tunnetuimpia piirtäjiä ovat olleet Chase Craig, Roger Armstrong ja Carl Barks. Barks tosin piirsi Puttea vain kerran, tarina oli "Porky of the Mounties". Tarinan kirjoitti Chase Craig. Carl Beuttner uudelleen tussasi joitakin yksityiskohtia (kuten Puten ja Petunian päät). Tarina pohjautui piirrettyyn "Porky in the Northwoods" (1936). Sarjakuva ei ole ilmestynyt suomeksi. Chase Craig on tunnettu muun muassa siitä, että hän toimitti "Magnus, Robot Fighter" -lehteä (suomeksi Markos). Hän toimitti USA:ssa myös lehtiä Donald Duck (Aku Ankka) ja Uncle Scrooge (Roope Ankka), kun Barks piirsi parhaita ankka-tarinoitaan, ja Paul Murryn aikaista Mickey Mouse (Mikki Hiiri) -lehteä.
DC Comics alkoi julkaista 1994 Looney Tunes -lehteä, jossa myös Putte on taas seikkaillut.
Amerikkalaisissa animaatioissa Puten äänenä on nykyisin Bob Bergen.
Suomessa Putte Possu tunnetaan myös Kipparikvartetin kappaleesta "Putte-Possun nimipäivät" (1953), joka ollaan Raahessa tuotteistamassa omaksi brändikseen , jolla ei ole tekemistä amerikkalaisen Puten kanssa. "Putte-Possun nimipäivät" löytyvät myös 1983 levytetyltä "Putte-Possun huviretki" nimiseltä äänitteeltä.
Jukka Laajarinne
Jukka Laajarinne (s. 11. helmikuuta 1970 Lahti) on suomalainen kirjailija, novellisti ja humoristi. Ennen jättäytymistään vapaaksi kirjailijaksi vuonna 2004 Laajarinne toimi useita vuosia matemaattisten aineiden ja filosofian opettajana.
Laajarinne oli Finlandia Junior -ehdokkaana vuonna 2003 kirjallaan "Madonluvut". Vuonna 2005 Laajarinne voitti yhdessä Martti Ruokosen kanssa Pohjoismaisen kuvakirjakilpailun kirjalla "Mummon kone". Vuonna 2007 hänelle myönnettiin Suomen tietokirjailijat ry:n Tietopöllö-kunniakirja.
Laajarinne on avustanut "Tähtivaeltaja"-lehteä. Hänen novellejaan on ilmestynyt suomalaisissa tieteislehdissä.
Chillum
Chillum eli chilu on perinteisesti savesta tai toisinaan myös puusta tehty charas-piippu, jota muun muassa Intian sadhut eli askeettijoogit käyttävät. Intian pyhät miehet ovat käyttäneet chillumeja tuhansia vuosia charasin eli hasiksen polttamiseen.
Chillumin polttaminen on hyvin sosiaalinen tapa, koska se palaa liian vahvasti yksin poltettavaksi johtuen savun kulkeutumisesta suoraan keuhkoihin ilman säätelevää tuprauttamista poskilla. Täytteen kyhääminen ja charasin polttaminen on sadhuille rituaali, jolla pyritään herättämään hindujumala Shiva ja vastaanottamaan hänen henkensä. Chillumin sisään painetaan kivi, joka muodostaa pesän ja estää palavan charasin putoamisen polttajan kurkkuun. Toisinaan chillumia poltetaan märän "safi"-kankaan kera, joka viilentää savua ja vähentää tervan määrää savussa.
Yleensä charas sekoitetaan tupakkaan: savukkeen tupakka paahdetaan liu'uttamalla sitä nopeasti liekissä, sisältö puristetaan sekoitusalustalle ja charas murennetaan sormin. Ainesten yhdistämisessä käytetään usein apuna kuivaa kookospähkinän kuorta. Safi-kangas kastetaan, kivi painetaan piippuun ja pesä täytetään charas-seoksella. Chillum asetetaan käsien väliin niin, että polttajan huulet eivät kosketa piippua, ja käsillä muodostetaan tietynlainen kuppi. Chillumin koskettaminen huulilla on vakava etikettivirhe ja aiheuttaa polttajien keskuudessa paheksuntaa.
Ennen kuin yksi toveri seurueesta sytyttää pesän, erilaisia rukouksia lausutaan Shivalle. Polttajan on imettävä piippua melko kovaa, jotta pesä syttyy, jonka jälkeen piippu kiertää oikealle. Tämä ei kuitenkaan koske Kali-chilua, joka kiertää vasemmalle ja josta yleensä poltetaan kannabiksen kukintoa tai oopiumia. Pitkälle kehittynyt chillum-kulttuuri sisältää useita tarkkoja etikettejä, mistä johtuen länsimaalainen kannabiksen ystävä ei välttämättä koskaan pääse osallistumaan pyhään polttamisseremoniaan sadhujen seurassa.
Maanpuolustuskoulutus
Maanpuolustuskoulutus on erotuksena asevelvollisuuslakiin perustuvasta velvoittavasta koulutuksesta vapaaehtoista maanpuolustusta tukevaa koulutusta.
Suojeluskuntajärjestö aloitti Suomen maanpuolustuskoulutuksen vapaaehtoistoimintana vuoden 1918 tapahtumien jälkeen, kun katsottiin yleisesti, että sotilaskunnon ylläpitäminen olisi maanpuolustukselle hyväksi. Talvisodan noin 350 000 suomalaissotilaasta noin kolmasosa oli hankkinut sotilaskoulutusta myös suojeluskunnassa. Suojeluskuntajärjestö lakkautettiin Moskovan välirauhansopimuksen perusteella ja Suomessa kiellettiin järjestäytyminen sotilaallisilla perusteilla. Myös suojeluskuntien naistoiminnasta vastannut Lotta Svärd -järjestö lakkautettiin.
Suomessa määrällisesti laajinta maanpuolustuskoulutusta tarjoaa Maanpuolustuskoulutusyhdistys (MPK), mihin sisältyy turvallisuus-, varautumis-, johtamis-, kouluttajakoulutusta sekä sotilaallisia valmiuksia kehittävää koulutusta, muita koulutustapahtumia ja muuta koulutuksen järjestämiseen liittyvää toimintaa.
Vapaaehtoista maanpuolustuskoulutusta on olemassa myös Suomea ympäröivissä maissa, mutta koulutuksen luonne vaihtelee maittain perinteiden ja lainsäädännön mukaisesti. Näin ollen se voi olla operatiivisesti autonomisempaa kuin Suomessa. Virossa vapaaehtoinen maanpuolustuskoulutus liittyy kiinteästi Kaitseliittiin, Ruotsissa Hemvärnetiin.
Esiselkäjänteiset
Esiselkäjänteiset (Hemichordata) on eläinkunnan pääjakso. Pääjaksoa edustaa noin 90 nykyisin elävää lajia, joille on ominaista kidussuoli ja sen etupäässä selkäjänteeksi tulkittu sauvamainen umpipussi. Nykyisten esiselkäjänteisten kaksi pääluokkaa ovat terhomadot (Enteropneusta) sekä pikkuruiset siipikiduksiset (Pterobranchia), jotka kaikki elävät merissä.
Vain fossiileista tunnetut graptoliitit taas olivat muinaisia yhdyskuntaeläimiä, jotka elivät myöhäiskambrikaudelta kivihiilikauden Mississippi-kauden lopulle (noin 500 – 320 miljoonaa vuotta sitten), eli suuren osan paleotsooista maailmankautta.
Esiselkäjänteiset kuuluvat harvoihin jälkisuisiin luettaviin pääjaksoihin. Niiden lähin sukulaisryhmä on piikkinahkaiset, johon kuuluvat mm. meritähdet.
Nobelium
Nobelium (, aikaisemmalta tilapäiseltä nimeltään myös unnilbium) on keinotekoisesti valmistettu alkuaine, jonka kemiallinen merkki on No ja järjestysluku 102. Alkuaine saatiin ensi kertaa muodostumaan kokeessa, jossa pommitettiin curiumatomeja hiili-ioneilla vuonna 1957. Nobeliumia on tuotettu vain hyvin pieniä määriä, eikä edes sen väristä olla varmoja; luultavasti se on hopeanvalkoinen tai metallinharmaa. Nobeliumin moolimassa on 259 u ja sulamispiste n. 1 100 K. Nimensä nobelium on saanut Alfred Nobelin mukaan. Nobeliumilla ei ole mitään tunnettua käyttöä tieteellisen perustutkimuksen ulkopuolella. Jaksollisessa järjestelmässä nobelium sijaitsee mendeleviumin ja lawrenciumin välissä.
Nobeliumin kaikki isotoopit ovat radioaktiivisia. Niistä vakaimman, No:n, puoliintumisaika on 58 min, ja epästabiilisimman No:n vain 0,25 ms. Kaikkiaan isotooppeja on löydetty 12. Nobeliumin kemialliset ominaisuudet tunnetaan huonosti. Se muodostaa vesiliuoksissa yhdisteitä hapetusasteella +3 ja +2, joista jälkimmäiset ovat vakaampia.
Ensimmäisenä nobeliumin valmistamisesta raportoi tutkimusryhmä ruotsalaisen Nobel-instituutin laboratoriossa Tukholmassa vuonna 1957. He käyttivät syklotronia pommittamaan Cm kohdetta hiili-13 ioneilla, jolla saatiin aikaan 8,5 MeV alfasäteilyä kohteesta, jonka puoliintumisaika oli 10 minuuttia. Tätä koetta ei yrityksistä huolimatta saatu toistettua toisissa tutkimuslaitoksissa, mutta seuraavana vuonna 1958 Albert Ghiorson ryhmä Berkeleyn ydintutkimuslaboratoriossa onnistui valmistamaan nobeliumia eri menetelmällä.
Ennen nobeliumin löytämistä uskottiin, että muiden aktinoidien tavoin sen +3 hapetusaste olisi stabiilimpi liuoksissa. Kuitenkin Glenn Seaborg ennusti 1949 että +2 olisi myös poikkeuksellisen vakaa, koska No ionin perustilan elektronikonfiguraatio [Rn]5f täyttää 5f kuoren. Kesti 19 vuotta ennen kuin tämä ennuste saatiin varmennettua kokeellisesti.
Tunnettujen 12 isotoopin massaluvut vaihtelevat välillä 250–262, poikkeuksellisesti kuitenkin 261 puuttuu (katso taulukko). Näillä on yhteensä kolme isomeeriä: No, No ja No. Pitkäikäisimmän isotoopin, No:n, puoliintumisaika on 58 minuuttia, mutta kemiallisissa analyyseissä käytetään yleensä No isotooppia, koska sitä on helpompi tuottaa tarvittavia määriä.
Lähde:
Adolphe Sax
Antoine-Joseph ”Adolphe” Sax (6. marraskuuta 1814 Dinant, Belgia – 4. helmikuuta 1894 Pariisi, Ranska) oli belgialainen soitinten suunnittelija. Käytetyin hänen keksimistään soittimista on saksofoni. Muita hänen soittimiaan ovat muun muassa saxotromba, saxtorvi ja saxtuuba.
Sax syntyi Dinantissa. Myös hänen isänsä Charles-Joseph Sax suunnitteli soittimia. Adolphe Sax aloitti soitinsuunnittelun jo nuorella iällä. Hän myös opiskeli huilun ja klarinetin soittoa Brysselissä. 20-vuotiaana Sax kehitti nykyisen kaltaisen bassoklarinetin. Vuonna 1841 hän muutti Pariisiin. Vuonna 1867 hän pääsi opettajaksi Pariisin konservatorioon.
Piikkinahkaiset
Piikkinahkaiset "(Echinodermata)" on eläinkunnan pääjakso. Ne ovat säteittäisesti symmetrisiä, yleensä viisiulokkeisia ja elävät merissä, yleensä pohjaeläiminä. Piikkinahkaiset ovat yleensä yksineuvoisia eli sukupuolet ovat erilliset. Toukkavaiheessa ne ovat kaksikylkisiä, ripsekkäitä ja muistuttavat esiselkäjänteisten toukkia.
Piikkinahkaisia tunnetaan noin 6 300 nykyisin elävää lajia. Ne jaetaan viiteen luokkaan: merililjat, meritähdet, käärmetähdet, merisiilit ja merimakkarat. Lisäksi erotetaan ainakin seitsemän vain fossiileina tunnettua luokkaa. Piikkinahkaiset ovat jälkisuisten ("Deuterostomia") toiseksi suurin pääjakso selkäjänteisten jälkeen.
Ihossa on tukirangaksi yhtyneitä kalkkilevyjä ja piikkejä sekä pihtimäisiä elimiä, jotka pitävät ihon puhtaana. Piikkinahkaiset liikkuvat vesiputkilojärjestelmän avulla. Siinä on rengaskanava, josta johtaa ulos siivilälevyyn päättyvä kivikanava ja jokaiseen haaraan sädekanava. Tämä haaroittuu edelleen lukuisiksi imujaloiksi, joita eläin voi liikutella muuttamalla veden painetta putkilostossa. Sisäelimet ovat säteittäisesti haaroissa, ja suun ympärillä nystyrämäisiä kovettumia. Hengityseliminä ovat kidukset, merimakkaroilla peräsuoleen liittyvät vesikeuhkot.
Kyosho
Kyosho Corporation on japanilainen, vuonna 1963 perustettu, pienoismallien ja radio-ohjattavien pienoismallien valmistaja. Kyosho valmistaa pienoismalleja ja radio-ohjattavia pienoismalleja muun muassa autoista, helikoptereista, junista, lentokoneista, laivoista ja veneistä.
Formula 1 -kausi 2004
Formula 1 -kausi 2004 oli Formula 1 -sarjan historian 55. maailmanmestaruuskausi. Kausi alkoi Australiasta 7. maaliskuuta ja päättyi Brasiliaan 24. lokakuuta. Kausi oli 2000-luvun alun tapaan Ferrari-tallin täydellistä hallintaa. Michael Schumacher voitti jo viidennen peräkkäisen maailmanmestaruuden ja koko urallaan seitsemännen. Toinen oli hänen tallikaverinsa Rubens Barrichello. Kolmas oli urallansa tähän mennessä ilman osakilpailuvoittoja ollut Jenson Button. Ferrari voitti myös valmistajien mestaruuden. Schumacher saavutti kauden aikana seitsemän osakilpailuvoiton putken, joka on yksi F1-historian pisimmistä.
Suomessa Formula 1 -lähetyksiä esitti kaudella 2004 maksutelevisiokanava MTV3+.
Elmar Brok
Elmar Brok (s. 14. toukokuuta 1946) on saksalainen Euroopan parlamentin Euroopan kansanpuolueen ryhmän jäsen. Hän on opiskellut lakia ja hallintoa Edinburghin yliopistossa, ja ammatiltaan hän on radiotoimittaja. Europarlamentin jäsen hänestä tuli 1980.
Brok on toiminut europarlamentissa muun muassa itälaajenemisen raportoijana. Brok ilmaisi vuonna 2004 kannattavansa kristinuskon mainitsemista EU:n perustuslakisopimusehdotuksen esipuheessa luovuttamalla Strasbourgissa tiedotustilaisuudessa yli miljoonan ihmisen allekirjoittaman vetoomuksen asiasta.
Anne (prinsessa)
Prinsessa Anne ("Anne Elizabeth Alice Louise Laurence Mountbatten-Windsor", ent. "Phillips") (s. 15. elokuuta 1950) on Britannian kuninkaallisen perheen jäsen ja olympiaratsastaja.
Prinsessa Anne on Britannian kuningattaren Elisabet II:n ja prinssi Philipin toiseksi vanhin lapsi ja ainoa tytär. Hän on kruununperimysjärjestyksessä 12., veljiensä, näiden lasten ja lastenlasten jälkeen, sillä lain mukaan ennen vuotta 2011 syntyneet hallitsijan miespuoliset jälkeläiset ohittavat naispuoliset kruununperimysjärjestyksessä.
Prinsessa Anne tunnetaan laajasta hyväntekeväisyystyöstään. Ratsastajana hän on osallistunut vuoden 1976 kesäolympialaisiin Montrealissa. Hän oli Fédération équestre internationalen puheenjohtaja vuosina 1986–1994.
Prinsessa Anne meni naimisiin kapteeni Mark Phillipsin kanssa 14. marraskuuta 1973. Parilla on kaksi lasta:
Prinsessa Anne yritettiin kidnapata 20. maaliskuuta 1974.
13. kesäkuuta 1987 kuningatar Elisabet II myönsi prinsessa Annelle ikivanhan arvonimen "Princess Royal". Anne oli seitsemäs henkilö, jolle kyseinen arvonimi myönnettiin. Se myönnetään yleensä, muttei automaattisesti, hallitsijan vanhimmalle tyttärelle.
Huhtikuussa 1992 prinsessa Anne erosi miehestään Mark Phillipsistä. Saman vuoden joulukuussa hän nai Timothy Laurencen. Parilla ei ole lapsia. Tämä oli ensimmäinen kerta sitten Henrik VIII:n, kun eronnut kuninkaallisen perheen jäsen meni uudelleen naimisiin.
Vuonna 2001 prinsessa Annesta tuli sitten 1600-luvulla mestatun Kaarle I:n ensimmäinen kuninkaallinen, joka joutui oikeuden eteen vastaamaan rikoksesta. Anne tuomittiin maksamaan 400 puntaa sakkoa ylinopeudesta.
Toisen kerran Anne joutui oikeuden eteen 2002, kun hänen koiransa oli hyökännyt kahden pojan kimppuun. Vuonna 2003 yksi kuningattaren welsh corgi -koirista piti lopettaa, kun toinen Annen koira oli hyökännyt sen kimppuun.
Tuotantomahdollisuuksien käyrä
Tuotantomahdollisuuksien käyrä on mikrotaloustieteessä kuvaaja tai funktio, joka esittää hyödykkeiden vaihtoehtoiset tuotantomäärät, jotka taloudessa voidaan tuottaa tehokkaasti tietyllä aikavälillä ja panosmäärällä. Käyrä kuvaa suurimman mahdollisen määrän hyödykettä, joka voidaan tuottaa kun vaihtoehtoisen hyödykkeen tuotantomäärä on kiinnitetty. Talouden tuotantopanosten määrän tai tuotantoteknologian muutos siirtää tuotantomahdollisuuksien käyrää.
Tuotantomahdollisuuksien käyrä esitetään yleensä konkaavina, mutta käyrä voi olla myös lineaarinen tai konveksi. Sitä käytetään useiden erilaisten taloustieteen käsitteiden, kuten niukkuuden, vaihtoehtoiskustannusten tai skaalatuottojen, esittämiseen. Käyrän siirtyminen ulospäin tarkoittaa joko saatavilla olevien tuotantopanosten, kuten esimerkiksi pääoman tai työvoiman määrän, lisääntymistä tai teknologian kehittymistä. Tuotantoteknologian kehittyminen tarkoittaa, että samoilla panoksilla pystytään tuottamaan enemmän hyödykkeitä.
Kuviossa on esitetty hyödykkeiden A ja B tuotantomahdollisuuksien käyrä. Pisteissä 1, 2 ja 3 tuotanto on tehokasta. Piste 4 sijaitsee käyrän alapuolella, jolloin tuotanto on tehotonta. Annetuilla panoksilla pisteen 5 tuotantoa ei voida saavuttaa käytössä olevalla tuotantoteknologialla. Kuvaajan kulmakerroin kertoo tuotannon vaihtoehtoiskustannuksen tuotteiden A ja B välillä.
Heathen Chemistry
Heathen Chemistry on brittiläisen rockyhtye Oasiksen viides studioalbumi, joka julkaistiin 1. heinäkuuta 2002. Albumi äänitettiin vuosina 2001–2002 pian edellistä albumia, "Standing on the Shoulder of Giantsia" seuranneen kiertueen jälkeen. Albumilla yhtye pyrki palaamaan yksinkertaisempaan rock-soundiin. Kappaleita kirjoitti ensimmäistä kertaa koko yhtye, Noel Gallagher kuusi, Liam Gallagher kolme ja Gem Archer sekä Andy Bell molemmat yhden.
"Heathen Chemistry" nousi Britanniassa, Irlannissa ja Sveitsissä listaykköseksi. Albumi sai kriitikoilta pääosin vaihtelevan vastaanoton. Sitä on kuitenkin myyty maailmanlaajuisesti arviolta neljä miljoonaa kappaletta, ja kotimaassaan Britanniassa se myi kolminkertaista platinaa. Albumilta julkaistiin singlenä neljä kappaletta, joista ensimmäinen, ”The Hindu Times” nousi listaykköseksi kolmessa maassa. Kappale ”Stop Crying Your Heart Out” puolestaan nousi ykköseksi Italiassa. Albumin julkaisun jälkeen singlenä julkaistiin vielä ”Songbird” ja ”Little by Little / She is Love”.
"Heathen Chemistryn" on kuvailtu olevan yhtyeen paluu perinteisemmän ja yksinkertaisemman rockmusiikin pariin, jota vauhditti albumin ensimmäinen single, Noel Gallagherin kirjoittama ”The Hindu Times”, jota "NME:n" Roger Morton kuvaili Electric Light Orchestran kaltaiseksi kappaleeksi. ”Hung in a Bad Place” on ensimmäinen kitaristi Gem Archerin kirjoittama kappale, jota "Soundi"-lehden arvostelussa kuvailtiin ”perusrockiksi jähmeästi soitettuna”.
Toinen single, ”Stop Crying Your Heart Out” on viisiminuuttinen balladi, jota on verrattu muun muassa yhtyeen vuoden 1995 kappaleeseen ”Don’t Look Back in Anger”. ”Songbird” on lyhyt, akustisella kitaralla soitettu kaksiminuuttinen Liam Gallagherin kirjoittama kappale, jonka sanoitukset kertovat Liamin silloisesta naisystävästä, Nicole Appletonista.
Basisti Andy Bellin ensimmäinen kappale yhtyeelle, ”A Quick Peep” on hieman yli minuutin pituinen instrumentaali, jossa ei lauleta ollenkaan. Noel Gallagherin kirjoittama ja laulama ”She Is Love” kertoo hänen naisystävästään Sara MacDonaldista. Albumin pisin kappale, ”Born on a Different Cloud” puolestaan on Liamin kirjoittama ja laulama kuusiminuuttinen balladi.
"Heathen Chemistry" sai kriitikoilta vaihtelevan vastaanoton. Muun muassa "Launch"- ja "Blender"-lehdet kehuivat sitä. "Rolling Stone" -lehden Tom Moon antoi sille kolme tähteä viidestä. Hän kehui yksittäisiä kappaleita, mutta kuvaili kokonaisuuden epätasaiseksi. Suomalaisen "Soundi"-lehden Vesa Sirén oli albumia kohtaan kriittisempi: hän antoi sille kaksi tähteä viidestä ja sanoi sen olevan ”yhtyeen yhdentekevin laulukokoelma”. Jotkut musiikkilehdet puolestaan lyttäsivät albumin täysin, kuten ”Pitchfork”, joka antoi sille vain 1,2/10 pistettä. "Drowned in Sound" puolestaan antoi sille yhden tähden kymmenestä ja sanoi albumin olevan ”mielikuvituksetonta pub-stadium rock-paskaa”.Kaikille singleille kuvattiin myös musiikkivideot, jotka ovat sittemmin julkaistu muun muassa videopalvelu YouTubessa.Lähteet:
Formaali kielioppi
Formaali kielioppi on rakenne, joka kuvaa tarkasti formaalin kielen. Käsitettä käytetään niin tietojenkäsittelytieteessä kuin kielitieteessäkin. Yleensä kielioppi on joukko sääntöjä, joka tuottaa (yleensä äärettömän) joukon äärellisen pituisia merkkijonoja (yleensä äärellisestä) aakkostosta. Formaalin kieliopin nimitys on analogia luonnollisten kielten kieliopeille.
Formaalit kieliopit voidaan jakaa kahteen pääluokkaan: generatiivisiin ja analyyttisiin.
Generatiivinen kielioppi koostuu joukosta sääntöjä, joilla merkkijonoja voidaan kirjoittaa uudelleen eli muuttaa toisiksi merkkijonoiksi. Jonon tuottaminen alkaa yksittäisestä lähtösymbolista, johon kieliopin sääntöjä sovelletaan mielivaltaisen monta kertaa. Kieli koostuu kaikista niistä merkkijonoista, jotka voidaan tuottaa tällä tavoin. Jos saman merkkijonon voi tuottaa monella eri tavalla eli useammalla kuin yhdellä produktiojonolla, kieliopin sanotaan olevan moniselitteinen.
Otetaan esimerkkinä kielioppi, jonka aakkosto on {a, b}, lähtösymboli S ja johon sisältyvät seuraavat säännöt:tai lyhyemmin
Aloitamme lähtösymbolista S ja valitsemme siihen sovellettavan säännön. Jos valitaan sääntö 1, S korvataan merkkijonolla aSb. Jos nyt sovelletaan uudemman kerran sääntöä 1, saadaan tulokseksi aaSbb. Tätä prosessia toistetaan kunnes tuloksena on ainoastaan aakkoston merkeistä a ja b (päätemerkeistä) koostuva merkkijono. Voimme esimerkiksi soveltaa jonoon aaSbb sääntöä 2, jolloin lopullinen merkkijono on aababb. Prosessin voi kirjoittaa lyhyemmin: formula_4. Kieliopin tuottama kieli on niiden merkkijonojen joukko, jotka voidaan tuottaa kieliopista tällä tavoin: {ba, abab, aababb, aaababbb, ...}.
Ensimmäisessä Noam Chomskyn ehdottamassa formalisaatiossa generatiivinen kielioppi koostuu seuraavista komponenteista:
Yleensä tällainen kielioppi esitetään nelikkona (N, Σ P, S). Kieliopin G tunnistamaa kieltä merkitään L(G).
Määritellään kielioppi G siten, että N = {S, B}, Σ = {a, b, c}, P koostuu seuraavista produktioistaja välike S on lähtösymboli. Joitakin esimerkkejä kielen L(G) merkkijonojen tuottamisestaKussakin askeleessa korvattu osajono on lihavoitu.
Kielioppi tuottaa kielen formula_17. a tarkoittaa merkkijonoa, jossa on peräkkäin n kappaletta a:ta. Siten kieli koostuu merkkijonoista, joissa on jokin positiivinen määrä merkkejä a, niitä seuraa saman verran merkkejä b ja edelleen sama määrä merkkejä c tässä järjestyksessä.
Kun Noam Chomsky ensimmäisen kerran formalisoi generatiiviset kieliopit 1950-luvulla, hän jakoi ne neljän luokkaan (ns. Chomskyn hierarkia). Mitä suurempaan luokkaan mennään, sitä rajoittuneempi on kielioppi ja sitä vähemmän formaaleja kieliä kieliopilla voidaan tuottaa. Esimerkkejä Chomskyn luokista ovat yhteydettömät ja säännölliset kieliopit. Vastaavasti näillä kieliopeilla voidaan kuvata yhteydettömät ja säännölliset kielet. Vaikka nämä luokat ovat ilmaisuvoimaltaan paljon rajoittuneempia kuin rajoittamattomat kieliopit, jotka voivat kuvata minkä tahansa Turingin koneen tunnistaman kielen, käytetään pienempiä luokkia useammin koska niille voidaan toteuttaa jäsentäjät tehokkaasti.
A*-algoritmi
A*-algoritmi (lausutaan A tähti) on tekoälyssä käytetty algoritmi ratkaisun etsimiseen hakupuusta. Sen tarkoituksena on evaluoida lehtisolmuja funktion f(n)=g(n)+h(n) avulla, missä g(n) kuvaa kustannusta saavuttaa tietty solmu ja h(n) on kustannusarvio solmusta maalitilaan. Tällöin f approksimoi kustannusta lähtösolmusta maalisolmuun. A*-algoritmi on optimaalinen jos h on luvallinen. Tämä tarkoittaa sitä, että h ei koskaan yliarvioi kustannusta saavuttaa maalisolmu. A*-algoritmia käytetään lyhyimmän reitin löytämisessä, lähtösolmusta maaliin.
Hurrikaani Wilma
Hurrikaani Wilma oli 21. nimetty myrsky ja 12. hurrikaani vuoden 2005 Atlantin ennätyksellisen hurrikaanikauden aikana. Se alkoi kehittyä lokakuun alussa, ja 17. lokakuuta se voimistui trooppiseksi myrskyksi, kunnes siitä tuli 18. lokakuuta hurrikaani. Wilma oli ensimmäinen hurrikaani, joka nimettiin w-alkuisella nimellä siitä lähtien, kun aakkosellinen nimeäminen otettiin käyttöön vuonna 1950.
Wilma voimistui 18. lokakuuta klo 12.00 (UTC) jälkeisten 24 tunnin aikana trooppisesta myrskystä 5. luokan hurrikaaniksi. Samana aikana tuulen nopeus voimistui 110 km/h:sta aina 280 km/h:iin asti, paikoin yli 78 metriin sekunnissa. Ilmanpaine myrskykeskuksessa putosi 90 millibaaria 882 millibaariin, mikä on matalin Atlantilla koskaan hirmumyrskylle mitattu arvo. Koskaan aikaisemmin ei myöskään ole ollut kolmea 5. luokan hurrikaania samalla Atlantin hurrikaanikaudella.
Wilma aiheutti Haitissa maanvyöryjä, joissa ainakin kymmenen ihmistä kuoli. Wilma viipyi pitkään Cancúnin lomakohteen lähellä Meksikossa Jukatanin niemimaalla, ja se aiheutti rajuja tulvia sekä tuhosi lukuisia rakennuksia. Wilma aiheutti Kuubassa ja Floridan eteläkärjessä laajoja tuhoja yllyttyään jälleen 3. luokan hurrikaaniksi matkattuaan Meksikonlahden yli.
Wilma aiheutti suoraan 23 ihmisen kuoleman: 12 Haitilla, yhden Jamaikalla, neljä Meksikossa, viisi Floridassa ja yhden Bahamalla. Taloudellisten vahinkojen arvioitiin nousseen Yhdysvalloissa 20 miljardiin dollariin. Myös Meksikossa ja Bahamalla tuhot olivat suuria, mutta yksityiskohtia ei ole julkaistu.
Ääriarvo
Matematiikassa funktion ääriarvo on funktion arvo sellaisessa pisteessä, että tämän pisteen jossakin ympäristössä olevissa pisteissä funktion arvo on aina joko suurempi tai yhtä suuri (minimi) tai pienempi tai yhtä suuri (maksimi) kuin ääriarvo. Ääriarvot voivat olla funktion maksimeja tai minimejä. Ääriarvot voivat olla paikallisia eli lokaaleja tai yleisiä eli globaaleja ääriarvoja. Funktion derivaatta on nolla niissä ääriarvokohdissa, joissa funktio on derivoituva. (Huomaa, että esimerkiksi suljetun välin päätepisteissä funktio ei ole derivoituva, vaikka sama funktio ilman tarkasteluvälin rajausta olisikin derivoituva kaikkialla.)
Funktion "f" paikallinen (lokaali) minimi välillä formula_1 on formula_2
Funktion "f" paikallinen (lokaali) minimi välillä formula_3 on formula_4 jos ja vain jos ehto formula_5 toteutuu kaikilla formula_6 , jotka kuuluvat väliin formula_3 ja ovat pisteen formula_4 lähellä.
Funktion "f" paikallinen (lokaali) maksimi välillä formula_1 on formula_10
Funktion "f" paikallinen (lokaali) maksimi välillä formula_3 on formula_4 jos ja vain jos ehto formula_13 toteutuu kaikilla formula_6 , jotka kuuluvat väliin formula_3 ja ovat pisteen formula_4 lähellä.
Funktion "f" (globaali) minimi on formula_17
Minimi on siis funktion kaikkein pienin arvo.
Funktion "f" (globaali) maksimi on formula_18
Maksimi on siis funktion kaikkein suurin arvo.
Funktiolla voi olla ääriarvokohta (ns. kriittiset pisteet)
Jatkuvalla funktiolla on suljetulla välillä suurin ja pienin arvo.
Jos funktiolla on suurin arvo, se on yksi maksimeista. Jos funktiolla on pienin arvo, se on yksi minimeistä.
Urban Hymns
Urban Hymns on rock-yhtye The Verven kolmas albumi joka julkaistiin 29. syyskuuta 1997. Hitti-singlejen Bitter Sweet Symphony ja The Drugs Don't Work vauhdittamana se nousi suoraan Britannian albumi-listan ykköseksi, Yhdysvalloissa sijoitus oli 23.
"Urban Hymns" oli vuosina 1997–1998 11 viikkoa Ison-Britannian albumilistalla, ja on myynyt kotimaassaan yli 3 miljoonaa kappaletta jonka ansiosta se on Britannian historian 28 myydyin albumi. Vuonna 1998 rock-lehti Q:n äänestyksessä albumi äänestettiin 18:nneksi parhaimmaksi levyksi kautta aikojen Britanniassa. Samana vuonna se oli ehdolla Mercury-musiikkipalkinnon saajaksi. Vuonna 2001 albumi palkittiin 8-kertaisella platinalevyllä.+ Sisältää piilotetun raidan "Come On / Deep Freeze" (The Verve) - 15:15
Matti Apunen
Veli Matti Apunen (s. 20. elokuuta 1960 Kotka) on poliittinen mielipidevaikuttaja, joka on toiminut Elinkeinoelämän valtuuskunnan johtajana vuodesta 2010. Hän jättää tehtävän helmikuun lopussa 2019. Tätä ennen hän oli päätoimittajana "Aamulehdessä" 1998–2010 ja Imagessa 1997–1998.
Apunen valittiin huhtikuussa 2017 Veikkausliigan puheenjohtajaksi. Hän seurasi tehtävässä Lasse Lehtistä.
Apunen kirjoitti ylioppilaaksi vuonna 1979 ja valmistui yhteiskuntatieteiden maisteriksi vuonna 1989 Tampereen yliopistosta. Hänen isänsä on Tampereen yliopiston kansainvälisen politiikan emeritusprofessori Osmo Apunen.
Apunen aloitti toimittajan uransa "Aamulehdessä". Hän oli lehden kulttuuritoimittaja vuosina 1985–1994, jolloin hän seurasi etenkin elokuvia. Hänet palkittiin Kalle Kaiharin säätiön kulttuuripalkinnolla vuonna 1988.
Vuosina 1995–1996 Apunen oli "Aamulehden" kehityspäällikkö ja 1997–1998 "Imagen" päätoimittaja. Vuonna 1998 Apunen siirtyi "Aamulehden" päätoimittajaksi ja toimi vastaavana päätoimittajana vuosina 2000–2010. Apunen on ollut myös Aamu-TV:n Jälkiviisaiden ja Ruben Stillerin juontaman televisio-ohjelma "Pressiklubin" journalistijäsen.
Huhtikuussa 2010 Apunen valittiin Elinkeinoelämän valtuuskunnan johtajaksi. Hän aloitti tehtävässä elokuussa. Hän jjättää tehtävän helmikuun lopussa 2019. Apunen on osallistunut useisiin Bilderberg-ryhmän kokouksiin vuosina 2011–2013.
Apunen on kirjoittanut Evan johtajana kolumneja "Helsingin Sanomiin" noin kerran kuussa. Hän on kirjoittanut ja kääntänyt myös useita kirjoja.
Syyskuussa 2010 Apunen esitti, että Journalistiliiton tulisi selvittää toimittajien puoluekantoja. Vuonna 2011 hän otti kantaa nimetöntä ja nimimerkillä kirjoittamista vastaan.
Matti Apunen on kertonut olevansa klassinen liberaali. Määritelmä perustuu ajatushautomo Liberassa toimivan Risto Harisalon ja Ensio Miettisen laajentamaan klassisen liberalismin määritelmään, jossa klassiseksi liberalismiksi on luettu myös poliittisen taloustieteen ns. uusklassinen suuntaus. Apunen tunnetaan liike-elämän puolestapuhujana ja Björn Wahlroosin ja Jorma Ollilan kaltaisten talousvaikuttajien ajatusten levittäjänä.
Pär Stenbäck
Pär Olav Mikael Stenbäck (s. 12. elokuuta 1941 Porvoo) on suomalainen poliitikko, joka on toiminut myös pitkään sekä Suomen että kansainvälisessä Punaisessa Ristissä. Stenbäck oli Espoon kaupunginvaltuutettu vuosina 2005–2008, ja lisäksi hän on toiminut International Youth Foundationin edustajana Euroopassa sekä vuodesta 2011 Kansainvälisen Punaisen Ristin pysyvässä komissiossa. Stenbäck edustaa Ruotsalaista kansanpuoluetta. Hän toimi puolueensa puheenjohtajana vuosina 1977–1985.
Stenbäckin ura kansanedustajana alkoi vuonna 1970 ja jatkui aina vuoteen 1985, jolloin Stenbäck jätti eduskunnan siirtyessään Suomen Punaiseen Ristiin pääsihteeriksi.
Ministerinä Stenbäck toimi kahdesti: vuosina 1979–1982 opetusministerinä ja vuosina 1982–1983 ulkoministerinä. Vuosina 1988−1992 Stenbäck toimi Punaisen Ristin ja Punaisen Puolikuun yhdistysten kansainvälisen liiton pääsihteerinä Genevessä ja vuosina 1992−1996 Pohjoismaiden ministerineuvoston pääsihteerinä Kööpenhaminassa. Stenbäck on myös vaikuttanut Svenska kulturfondenin puheenjohtajana 1996−2001. Vuonna 2009 hänelle myönnettin Punaisen Ristin Henri Dunant -mitali.
Ennen poliittista uraansa Stenbäck toimi toimittajana Yleisradiossa ja Studentbladetissa.
Stenbäck on toiminut useissa luottamustehtävissä:
Stenbäck on kirjoittanut ylioppilaaksi vuonna 1960 ja valmistunut valtiotieteiden maisteriksi Helsingin yliopistosta vuonna 1973. Presidentti Martti Ahtisaari myönsi Stenbäckille ministerin arvonimen vuonna 1999. Samana vuonna hänet promovoitiin valtiotieteiden kunniatohtoriksi.
Stenbäck julkaisi syksyllä 2009 muistelmateoksen "Kriisejä ja katastrofeja" ("Kriser och katastrofer", Schildts). Kirjan sisällöstä herätti eniten huomiota tieto, jonka mukaan ”eräs tunnettu suomalainen” oli huhtikuussa 2007 pyrkinyt Norjan suurkäräjien Nobel-komitealle lähettämällään kirjeellä estämään Nobelin rauhanpalkinnon myöntämisen presidentti Martti Ahtisaarelle. Kirjeessä oli ollut lukuisia kielteisiä arvioita Ahtisaaresta.
Stenbäck sai kirjeestä tiedon tuoreeltaan Nobel-komitean sihteeriltä Geir Lundestadilta, joka ei kuitenkaan paljastanut kirjeen lähettäjän henkilöllisyyttä. Stenbäck kirjoitti tämän jälkeen oma-aloitteisesti ja Ahtisaaren tietämättä Nobel-komitealle kirjeen, jossa hän osoitti Ahtisaarta vastaan esitetyt väitteet perättömiksi. Ahtisaari sai rauhanpalkinnon seuraavana vuonna, 2008. Muistelmateoksen julkistamisen jälkeen ulkoministeri Alexander Stubb vaati Ahtisaarta vastaan suunnatun kirjeen kirjoittajaa ilmoittautumaan. Vuonna 2015 julkaisemissaan muistelmissa Nobel-komitean entinen sihteeri Geir Lundestad paljasti kirjeen kirjoittajan olleen entinen suurlähettiläs ja Suomen ulkoministeri Keijo Korhonen, joka oli syyttänyt Ahtisaarta heikosta moraalista ja rahan haalimisesta rauhanvälitystehtävillään.
Venäjän sosialistinen federatiivinen neuvostotasavalta
Venäjän sosialistinen federatiivinen neuvostotasavalta eli Venäjän SFNT () oli sekä pinta-alaltaan että väkiluvultaan suurin Neuvostoliiton neuvostotasavalloista.
Valta Venäjällä oli siirtynyt lokakuun vallankaappauksessa marraskuussa 1917 väliaikaiselta hallitukselta bolševikkien johtamille työläis- ja sotilasedustajien neuvostoille, joiden muodostaman toisen yleisvenäläisen kongressin päätöslauselmassa marraskuussa 1917 julistettiin "Venäjän neuvostotasavalta" (). Käytettiin myös lyhyempää nimitystä neuvosto-Venäjä erotukseksi edeltäneistä keisarillisesta ja tasavaltaisesta Venäjästä.
Heinäkuussa 1918 hyväksytyn perustuslain mukaan neuvostotasavallan viralliseksi nimeksi tuli "Venäjän sosialistinen federatiivinen neuvostotasavalta" (). Neuvosto-Venäjä muodosti yhdessä bolševikkien haltuun ottamien ja hallitsemien Ukrainan, Valko-Venäjän ja Transkaukasian neuvostotasavaltojen kanssa Neuvostoliiton, jonka johtavana osana Venäjä oli.
Vaikka Venäjä oli johtava neuvostotasavalta, sillä ei ollut alueensa mukaan nimettyä kommunistista puoluetta ja täten Neuvostoliiton kommunistinen puolue toimi käytännössä Venäjän kommunistipuolueena (perustettiin neuvostoajan lopulla 1990). Vuoden 1936 Neuvostoliiton ja vuoden 1937 Venäjän perustuslain mukaan Venäjä sai oman korkeimman neuvostonsa, joka valitsi hallituksen eli kansankomissaarien neuvoston. Samalla neuvostotasavallan viralliseksi nimeksi muuttui .
Krim kuului Neuvostoliitossa Venäjän federatiiviseen sosialistiseen neuvostotasavaltaan vuoteen 1954 asti, jolloin se Venäjällä nykyisin vallitsevan tulkinnan mukaan liitettiin Venäjän ja Ukrainan kansojen 300-vuotisen liiton kunniaksi Ukrainan sosialistiseen neuvostotasavaltaan. Krim oli kuitenkin tuolloin kurjassa kunnossa ja rasite. Väestömäärä oli romahtanut pakkosiirtojen vuoksi, ja maatalous oli tuottamaton. Vuosipäivä vain sattui osumaan samaan aikaan. Idean esitti Nikita Hruštšov, mutta päätöksen takana oli koko poliittinen johto aikana, jolloin maan sisäisten rajojen siirto oli helppoa ja arkipäivää. Neuvostoliiton Korkeimman neuvoston puhemiehistön asetuksen allekirjoittivat puheenjohtaja Kliment Vorošilov ja sihteeri Nikolai Pegov.
Kesäkuussa 1990 neuvostotasavallan korkein neuvosto antoi julistuksen valtiollisesta suvereenisuudesta ja vuoden 1991 alussa luotiin Venäjän presidentin toimi, jolle siirrettiin korkeimman neuvoston toimeenpanovalta. Ensimmäisen presidentinvaalin voitti korkeimman neuvoston puhemiehenä toiminut Boris Jeltsin kesäkuussa 1991. Korkein neuvosto hyväksyi Neuvostoliiton lakkauttaneen sopimuksen Itsenäisten valtioiden yhteisöstä joulukuussa 1991 ja myöhemmin viralliseksi nimeksi tuli Venäjän federaatio.
Venäjän autonomiset sosialistiset neuvostotasavallat (ASNT) vuonna 1991:
Medellín
Medellín on Kolumbian toiseksi tärkeimpänä pidetty suurkaupunki, ja on tällä hetkellä myös asukasluvultaan toiseksi suurin Bogotán jälkeen. Cali on kuitenkin hyvin lähellä samaa kokoluokkaa. Kaupungin väkiluku vuonna 2011 oli noin 2,3 miljoonaa ja sitä ympäröivällä suurkaupunkialueella elää yli 3,5 miljoonaa ihmistä (arvio 2013).
Kaupunki sijaitsee Aburrán laaksossa yli 1,5 kilometrin korkeudessa merenpinnasta. Sen läpi virtaa pohjoiseen Medellínjoki.
Ennen espanjalaisten tuloa jokilaaksossa asui useita intiaanikansoja. Ensimmäiset espanjalaiset kävivät alueella vuonna 1541. Vuonna 1616 he perustivat San Lorenzo de Aburrá-nimisen kaupungin, jonka nimi vaihdettiin vuonna 1676. Vuonna 1816 siitä tuli Antioquian pääkaupunki.
Kaupunki on alkanut kasvaa voimakkaasti vasta 1970-luvulla huomattavan teollistumisen myötä. Kaupungissa toimi 1990-luvun alkuun saakka vaikutusvaltainen Pablo Escobarin huumekartelli. Kaupungissa tehtyjen henkirikosten määrä putosi 80% vuosina 1991-2010. Kaupungissa toimii kuitenkin edelleen rikollisjoukkioita. Maaliskuussa 2013 Medellin valittiin Urban Land Instituten kilpailussa "maailman innovatiivisimmaksi kaupungiksi".
Medellinissä on Kolumbian kehittynein joukkoliikenne. Sitä hoitavat maan ainoa metro sekä maanpinnan yläpuolella kulkeva "kaapelimetro". Vuonna 2011 yhteen köyhistä kaupunginosista rakennettiin 384 m korkeat liukuportaat helpottamaan asukkaiden liikkumista jyrkällä vuorenrinteellä.
Medellinissä toimii Kolumbian vanhin jalkapalloseura, vuonna 1913 perustettu Deportivo Independiente Medellin eli DIM. Sen paikallisvastustaja on Atletico Nacional Medellin.
Jyrki Nissinen
Jyrki Nissinen (s. 14. joulukuuta 1982 Vieremä) on suomalainen kuvataiteilija, sarjakuvapiirtäjä ja muusikko. Hän asuu ja työskentelee Helsingissä. 
Nissinen tekee enimmäkseen maalauksia ja sarjakuvia. Nissisen esikoisalbumin "Kiimaiset maantiesuolan imeskelijät" julkaisi Happy horse comics ry vuonna 2005. Vuonna 2007 Zum Teufel julkaisi "Vainajan velat" -omakustanteet kokoavan albumin "Nuolee kuin eläin sipsiä". Nissisen "Borgtron"-sarjakuvalehden ensimmäinen numero julkaistiin 2006. Näitä ennen Nissinen on julkaissut omakustanteita kuten "Vainajan velat" ja "Vierailuni italialaisessa kodissa" -sarjat. Nissisen sarjakuvien tunnusmerkiksi ovat muodostuneet karkea mustavalkoinen piirrosjälki ja ajoittain hillitön, ajoittain tarkoituksellisen kuivakka, todellisuuden rajoja hipova juonen kuljetus.
Nissinen on toiminut kurssiopettajana Limingan taidekoulussa. Soolotuotantonsa ohella Nissinen on vaikuttanut yhtyeissä Seksihullut, Laskettuaika ja Gunpowder Power and Gold. Hän räppää Bemböle Cassettesin BMXT Mixtapeilla nimellä Kultamuna.
Kazimierz Marcinkiewicz
Kazimierz Marcinkiewicz (s. 20. joulukuuta 1959, Gorzów Wielkopolski) on puolalainen poliitikko ja maan pääministeri 31. lokakuuta 2005 – 14. heinäkuuta 2006. Hän edustaa Laki ja oikeus -puoluetta ("Prawo i Sprawiedliwość", "PiS").
Marcinkiewicz on opiskellut fysiikkaa Wrocławin yliopistossa. Hän on työskennellyt koulunopettajana ja rehtorina kotikaupungissaan. Edellisessä parlamentissa toimi valtiovarainvaliokunnan puheenjohtajana. Marcinkiewiczia arveltiin vain väliaikaiseksi pääministeriksi marraskuun 2005 presidentinvaaleihin asti, mutta hän sai jatkaa myös presidentti Lech Kaczyńskin kaudelle.
Marcinkiewicz on harras katolilainen ja neljän lapsen isä. Häntä on luonnehdittu markkinataloushenkiseksi ja konservatiiviseksi. Hän lausui Newsweek-lehden Puolan-painoksen haastattelussa homoseksuaalisuuden leviämisen olevan uhka vapaudelle ja että valtion pitäisi puuttua siihen.
7. heinäkuuta 2006 Marcinkiewicz ilmoitti yllättäen eroavansa ja peruutti Kroatian matkansa. Syyksi epäiltiin puolueen sisäisiä erimielisyyksiä. Marcinkiewiczia seurasi pääministerinä presidentin identtinen kaksoisveli Jarosław Kaczyński.
Lehti (blogi)
Lehti on blogi, jonka perusti vuonna 2004 joukko silloisia jyväskyläläisiä journalistiikan opiskelijoita. Lehden uutiset tekevät pilaa ajankohtaisista tapahtumista ja liittävät näihin historiallisia ja fiktiivisiä hahmoja kuten Suuren Cthulhun, joka on ehdokkaana milloin missäkin vaaleissa.
Lehti-uutisia on julkaistu Jyväskylän Ylioppilaslehdessä vuodesta 2005 alkaen. Lisäksi Lehti toimitti Noin seitsemän uutiset -segmentin YLE Extra -kanavalla esitettyyn Extra Large -ohjelmaan. Syksyllä 2010 Lehti tuotti Ylelle kymmenosaisen nettivideosarjan.
Lehdellä on monia yhtymäkohtia satiiriseen amerikkalaiseen The Onion -verkkolehteen. Sen huumori on varsin samanlaista kuin entisessä Pahkasiassa.
Eräässä artikkelissaan Lehti kertoi yhdysvaltalaisrepublikaanien väittäneen John Kerryä ihmissudeksi. Tieto päätyi totena Pohjalaisen sivuille Lisäksi City-lehden haastattelussa rap-artisti Pikku G:ltä kysyttiin Matti Vanhasen räppärinimestä ”MC Massey Ferguson”.
Lehti ilmoitti 12. maaliskuuta 2008 julkaisevansa lehdestä ensimmäisen paperiversion, nimellä Aikakaus-Lehti. Hanke toteutui, kun ennakkotilausten arvo nousi fundable.com -sivuston kautta tehdyn varainkeruun avulla yli 5000 dollariin. Ensimmäinen Aikakaus-Lehti ilmestyi marraskuussa 2008. Vuonna 2009 Aikakaus-Lehti ilmestyi kerran ja vuonna 2010 kolme kertaa.
Huhtikuussa 2009 Yhtyneet Kuvalehdet vaati Aikakaus-Lehden vetämistä pois myynnistä, koska se loukkaa Suomen Kuvalehden tavaramerkkiä.
Lehden toimittajien kirjoittama Rakas vuosikirja ilmestyi lokakuussa 2009. Sitä seurasi marraskuussa 2010 julkaistu Rakas almanakka.
Oni (Georgia)
Oni () on kaupunki Onin piirikunnassa Ratša-Letškhumi ja Kvemo Svanetin hallintoalueella Georgiassa. Kaupungissa on vuoden 2002 väestönlaskennan mukaan 3 300 asukasta ja se on piirikuntansa keskus. Kaupunki sijaitsee Rioni-joen vasemmalla rannalla syvässä laaksossa yli 800 metriä merenpinnan yläpuolella.
Nykyisen Onin alueella on ollut asutusta jo pronssikaudelta saakka. Arkeologia on paljastanut esineistöä Kolkhiin kulttuurin ajalta, erityisesti kokoelman kolkhislaisia kolikoita 500–200-luvuilta ennen ajanlaskun alkua. Oni esiintyy kirjoituksissa ensimmäisen kerran 1400-luvulla, vaikka legendan mukaan kaupungin perusti myyttinen 100-luvulla eaa. hallinnut kuningas Parnadžom. Oni sijaitsee Pohjois-Kaukasukselta, Kartlista ja Imeretistä sekä eteläisestä Ratšasta tulevien kulkureittien risteyskohdassa, ja se kehittyi tyypilliseksi myöhäiskeskiaikaiseksi kauppakaupungiksi, josta Imeretin kuninkaat ja Ratšan prinssit kiistelivät. Kaupunki liitettiin Venäjän keisarikuntaan vuonna 1801, ja vuonna 1846 siitä tehtiin Ratšan piirikunnan keskus. Neuvostoliiton aikana kaupunki liitettiin ympäröivien kylien kanssa Onin piirikunnaksi, jota hallitaan nykyisin osana Ratša-Letškhumi ja Kvemo Svanetin aluetta.
Viime vuosikymmeninä Oni on kärsinyt maanjäristyksistä ja sarjasta lumivyöryjä. Erityisen raju maanjäristys iski alueelle 29. huhtikuuta 1991. Maanjäristyksen voimakkuus oli 6,9 Richterin asteikolla, joten se oli voimakkain Kaukasuksella koskaan mitattu maanjäristys, ja se aiheutti merkittäviä vahinkoja Onin infrastruktuurille.
Neuvostoliiton hajoamisen jälkeisestä muuttoliikkeestä huolimatta Onissa elää yhä historiallinen georgianjuutalainen yhteisö, Georgian kolmanneksi suurin Tbilisin ja Kutaisin jälkeen. Onin kaupungissa on 1880-luvulla rakennettu synagoga.
Onissa ja sen ympäristössä on useita historiallisia monumentteja, mukaan lukien keskiaikaisten linnoitusten raunioita ja kirkkoja. Suosittu kylpylä, Šovi, sijaitsee noin 30 kilometrin päässä Onista Suuren Kaukasuksen etelärinteillä. Ratšan alueellisessa museossa Onin kaupungissa on 14 000 esineen kokoelma, johon kuuluu arkeologista, etnografista, numismaattista ja luonnonhistoriallista esineistöä, kuvataidetta, historiallisia dokumentteja, käsikirjoituksia ja kirjoja.
Satškheren piirikunta
Satškheren piirikunta () on piirikunta Imeretin hallintoalueella Georgian länsiosassa. Piirikunnassa on 46 500 asukasta ja sen pinta-ala on 874 neliökilometriä. Sen keskus on Satškheren kaupunki.
Piirikunta sijaitsee Imeretin itäosassa. Satškheren kaupunki on Qvirila-joen varrella ja sinne johtaa sivurata Zestaponista Tbilisin ja Potin väliseltä rautatieltä. Skhvitorin kylässä on Satškheren paikallismuseo ja paikkakunnalla syntyneelle runoilijalle Akaki Tseretelille omistettu museo.
Luettelo ranskankielisistä oopperoista
Tämä on luettelo ranskankielisistä oopperoista.
Mika Tiivola
Carl Mikael Augustinus ”Mika” Tiivola (30. lokakuuta 1922 Lappeenranta – 13. huhtikuuta 1994 Helsinki) oli Suomen Yhdyspankin pitkäaikainen pääjohtaja. Hän oli koulutukseltaan valtiotieteiden maisteri ja lainopin kandidaatti ja hän oli suorittanut aktiiviupseerin tutkinnon. Hän sai ministerin arvon vuonna 1988.
Suomen Yhdyspankin toimitusjohtajana hän toimi vuosina 1966–1970 ja paäjohtajana vuosina 1970–1988. Suomen suurimman pankin, Yhdyspankin, pääjohtajana Tiivola toimi pankkihistorian suurimman muutoksen aikana 1980-luvulla, jolloin rahoitusmarkkinat vapautettiin ja pankkiliiketoiminta muutti muotoaan ulkomaisen kilpailun vyöryessä Suomeen. 1980-luvulla Tiivola oli myös Nokia Oyj:n hallituksen puheenjohtaja SYP:n ollessa yhtiön suurin omistaja.
Tiivola pelasi nuoruudessaan jääpalloa Helsingin IFK:ssa. Maalivahtina pelannut Tiivola kuului joukkueeseen, kun HIFK voitti Suomen mestaruuden vuosina 1939 ja 1941.
Mika Tiivolan toinen puoliso vuodesta 1975 oli kauppaneuvos Satu Tiivola.
FK Lokomotiv Moskova
Moskovan Lokomotiv () on moskovalainen jalkapalloseura.
Seura on perustettu vuonna 1923 nimellä ""Lokakuun vallankumouksen seura"". Vuonna 1931 nimi muutettiin "Kazankaksi", ja nykyisen nimensä seura sai vuonna 1936.
Lokomotiv on voittanut Venäjän mestaruuden vuosina 2002, jolloin se lopetti Moskovan Spartakin huikean mestaruusputken, ja 2004, ja kaudella 2017/18. Venäjän cupin Lokomotiv on voittanut vuosina 1996, 1997, 2000, 2001, 2007, 2015 ja 2017. Kakkossijalle se on sijoittunut Venäjän pääsarjassa vuosina 1995, 1999, 2000 ja 2001, sekä kolmossijalle vuosina 1994, 1998, 2005 ja 2006. Venäjän supercupin joukkue voitti vuosina 2003 ja 2005. Neuvostoaikoina Lokomotiv voitti cupin vuosina 1936 ja 1957.
Muistivuoto
Muistivuoto on tyypillinen ohjelmointivirhe, jossa tietokoneohjelma ei vapauta varaamaansa muistia kun sitä ei enää tarvita. Kun muistivuotoa sisältävää ohjelman osaa suoritetaan riittävän monta kertaa, voi vapaa muisti loppua, mikä aiheuttaa ohjelmiston kaatumisen. Joissakin ohjelmointikielissä, kuten Javassa, on automaattinen roskienkerääjä, joka pyrkii vapauttamaan ohjelmiston varaamia resursseja ohjelman uusiokäyttöön. Tällaista automaattista roskienkerääjää ei ole kuitenkaan esimerkiksi C:ssä ja C++:ssa. Se voidaan toteuttaa olemassa olevilla kirjastoilla tai toteuttaa itse ohjelman päättyessä kirjoittamalla kaikkien muuttujien päälle nollia. Muistin yli- ja alivuototilanteet on myös hyvä ottaa huomioon.
Muistivuodon havaitsemista varten voidaan tehdä testiohjelma, joka suorittaa jotakin funktiota useita kertoja peräkkäin. Jos ohjelma kaatuu koko ajan samassa suoritusvaiheessa, saatetaan havaita muistivuotoa aiheuttava koodin ongelmakohta. Olemassa olevan koodin voi myös tutkia sekä kaupallisilla, että ilmaisilla työkaluilla, esimerkiksi IBM Rational Purify, BoundsChecker, Valgrind, Insure++ ja memwatch ovat joitakin suosituimpia C- ja C++-kielen muistivuodon virheidenjäljitysohjelmia.
Muistin ylivuototilanteessa kirjoitetaan kirjoitettavaksi tarkoitetun alueen yli, esimerkiksi kirjoittamalla kymmenen tavua viiden tavun alueelle. Muistin alivuototilanteessa sijoitetaan muuttuvaksi määritellyn alueen keskelle merkki alueen päättymisestä, minkä on tarkoitus ilmoittaa konekielisen ohjeistuksen alkamisesta.
Tämä ohjelma havainnollistaa muistivuotoa.
Kai Nurminen
Kai Nurminen (s. 29. maaliskuuta 1969 Turku) on entinen suomalainen jääkiekkoilija, joka on tunnettu erityisesti kovana maalintekijänä. Hänet tunnetaan vaarallisesta rannelaukauksesta, josta hän on saanut lempinimen ""Kultaranne"". Syyskuussa 2008 Nurminen ilmoitti lopettavansa pelaajauransa.
Suurimmat saavutukset hän on saavuttanut Turun Palloseurassa, jossa hän voitti kaksi mestaruutta ja teki henkilökohtaisen piste-ennätyksensä jääkiekon SM-liigassa: tehopisteet 41+37=78 kaudelta . Samaisen kauden päätteeksi Nurminen palkittiin kultaisella kypärällä.
Nurminen on ammattilaisuransa aikana pelannut Ruotsin Elitserienissä HV71:n ja Frölundan riveissä, NHL:ssä Los Angeles Kingsin ja Minnesota Wildin riveissä, IHL:ssa Cleveland Lumberjacksissa, Sveitsin liigassa Davosissa sekä SM-liigassa TPS:n lisäksi HPK:n ja Jokereiden riveissä, missä hän oli pettymys TPS-kausiin verrattuna. Kaudeksi hän palasi jälleen Turun Palloseuraan ja pelasi siellä aina vuoteen 2007 asti, kunnes siirtyi kaudeksi jälleen HPK:hon. Kausi oli Nurmiselle vaikea, sillä hän kärsi loukkaantumisista.Pieru
Solomija Krušelnytska
Solomija Krušelnytska (, s. 1872, k. 1952) oli ukrainalainen dramaattinen sopraano ja 1900-luvun ensimmäisen neljänneksen suuria oopperatähtiä. Hän oli ukrainalaisen kirjailijan Hrihoryi Savtšinskyin lapsenlapsi. Hän teki debyyttinsä Lembergissä vuonna 1892. Pian tämän jälkeen hän esiintyi Odessassa ja Krakovasa. Italiassa hän esiintyi ensimmäistä kertaa 1896. Viimeisen kerran Krušelnytska lauloi oopperalavalla Napolissa 1920. Hän palasi Lvoviin (nyk. Lviv) 1939 ja vuodesta 1946 toimi siellä musiikinopettajana Lysenko-konservatoriossa.
Meistriliiga
Meistriliiga on Viron miesten jalkapallon korkein sarjataso. Meistriliigassa pelaa kymmenen joukkuetta nelinkertaisen sarjan, ja liigan voittaja on Viron mestari. Meistriliigan katsojakeskiarvo oli kaudella 2006 vain 166, suosituimmallakin joukkueella alle 300. Mutta kymmenen vuotta myöhemmin (2016) yleisökeskiarvo oli hieman noussut; vastaavat luvut olivat 248 ja 388. Osa joukkueista on ammattilaisjoukkueita ja osa puoliammattilaisjoukkueita.
Helmikuusta 2013 alkaen liiga on tunnettu myös nimellä Premium liiga panimoyritys A. Le Coqin kanssa tehdyn sponsorisopimuksen myötä.
Meistriliiga on sijalla 49. Kauden voittaja pääsee Mestarien liigan toiselle karsintakierrokselle sekä sarjan toinen ja kolmas joukkue Eurooppa-liigan ensimmäiselle karsintakierrokselle. Sarjan viimeinen putoaa Esiliigaan ja toiseksi viimeinen joutuu pudotuspeleihin Esiliigan toiseksi tulleen joukkueen kanssa. Eniten mestaruuksia on voittanut FC Flora, jolla on kymmenen mestaruutta. Hallitseva mestari on Infonet, joka voitti mestaruuden ensimmäistä kertaa kaudella 2016.